Nederst i haugen lå det restaurerte gravkammeret med en minneplate over inngangen i norsk marmor tilegnet enkedronningen, og oppført av hennes sønn arveprinsen. Haugens første avsats bar syv marmorstøtter med fordums konger, heriblandt Wittekind, Gorm den Gamle og Harald Hårfagre. I 1782 kom runestenen fra Stenstad så til å krone haugen på en marmorsokkel, også denne utformet av Wiedewelt. Julianehøj kom således til å understreke den dansk-norske samhørighet ved å bære en norsk runesten på toppen, ved at minnestenen over Juliane Marie er hugget i norsk marmor, og ved tilstedeværelsen av Harald Hårfagre blant kongeslektens aner.